Tökum þátt í að draga úr kolefnislosun sem verður til vegna ferðalaga með því að styðja við uppbyggingu innviða á umhverfisvænni samgöngumáta og almennri kolefnisbindingu . Hleðsla í hlaði . Leitum leiða til að draga úr kolefnisfótspori fyrirtækisins og greiða leið viðskiptavina til að draga úr kolefnisfótspori vegna ferðalagsins . Sjá nánar um kolefnisjöfnun . Tryggja öryggi gesta okkar og koma fram við þá af háttvísi Viðskiptavinir okkar upplifi það frá fyrstu stundu að þeir séu í góðum höndum , þ.e. þeim sé sinnt af fagmennsku og að öryggi viðkomandi sé haft í fyrirrúmi . Traust og gott samstarf við aðra ferðaþjónustuaðila er mikilvægt þar sem gæði og fagmennska þarf að vera tryggð gagnvart viðskiptavininum allan tímann . Virða réttindi starfsfólks Áhersla er lögð á að fara eftir lögum og reglugerðum sem tengjast réttindum starfsfólks . Unnið er eftir vel skilgreindum ferlum þar sem verkefni og ábyrgð eru starfsmönnum skýr . Starfsmaður upplifi sig sem verðmætan starfsmann , hann fær leiðbeiningar þegar þess , hvatningu og hrós auk þess sem frumkvæði er tekið opnum örmum . Gildi fyrirtækisins , þ.e. virðing , traust , samvinna og framsýni séu sýnileg og eru höfð að leiðarljósi í daglegum störfum og það sé gagnkvæmt á milli starfsmanna , starfsmanna og stjórnenda og stjórn fyrirtækisins . Hafa jákvæð áhrif á nærsamfélagið Vera öflugur talsmaður landsbyggðarinnar og koma sérstöðu hennar og þeim verðmætum sem þar er að finna á framfæri og lifandi og skemmtilegan hátt . Metnaður og gott orðspor getur styrkt samband fyrirtækisins og félaganna sem og samstarf á milli félaganna á uppbyggilegan hátt og verið hvatning til góðra verka . Með heiðarlegu samtali og traustu samstarfi getur skrifstofan og félagsmenn saman byggt upp sterkt vörumerki sem skilar sér síðar í enn meira arði sem verður eftir heima í héraði . Hey Iceland í Vakanum Hey Iceland er þátttakandi í gæða - og umhverfiskerfinu Vakinn sem veitir íslenskum ferðaþjónustufyrirtækjum aðhald með árlegri úttekt og stuðningi við að auka gæði og fagmennsku innan greinarinnar . Forsvarsmenn yfir 100 fyrirtækja undirrituðu yfirlýsingu um þátttöku í verkefninu en Guðni Th. Jóhannesson , forseti Íslands , er verndari þess . Með ábyrgri ferðaþjónustu er átt við að fyrirtækin lágmarki þau neikvæðu áhrif sem starfsemi þeirra kann að hafa á umhverfið og samfélagið .